**Tellispunane** on üks punastest värvitoonidest, keskmise tumedusega pruunikas punane, mis vastab põletatud punase tellise värvusele.

Värvus on iseloomult pigem matt ja varjundirohkelt murtud kui puhas ja särav. Seostub maisusega, linnalikkusega ja industriaalsusega.

Inglise ja prantsuse keeles on *Brick red* ja *rouge brique* pigem soojad tume- ja pruunikaspunased, samas kui saksa keeles kirjeldatakse värvitooni *Ziegelrot* oranži varjundiga punasena.

Pildid
------

* Üksik tellisÜksik tellis
* Punased tellised ehitusmaterjalina alustelPunased tellised ehitusmaterjalina alustel
* Rooma tellistest hauakamber Via Appia Antica ääresRooma tellistest hauakamber Via Appia Antica ääres
* Tellisgootikas kasutatud vormitellisTellisgootikas kasutatud vormitellis
* Klinkertellisest müürKlinkertellisest müür
* Tellistest seinaosa vahvärkmajalTellistest seinaosa vahvärkmajal
* Tuudorstiilis telliskorstenTuudorstiilis telliskorsten
* Tellispunane toon nr 11 on maalitud laseerivalt india punasega. A nomenclature of colors for naturalists... Plate IVTellispunane toon nr 11 on maalitud laseerivalt india punasega. A nomenclature of colors for naturalists... Plate IV

Variatsioonid
-------------

E. F. Glockeri "Grundriss der Mineralogie ..." kirjeldab tellispunast (*ziegelroth*) kui heledamat punast, millesse on segatud kollast ja veidi pruuni ning hallikasvalget; näitemineraaliks on portselanjaspis.

Loodusteadlastele ja linnuvaatlejatele määratud värviõpik, 1886. aastal ilmunud "A nomenclature of colors for naturalists..." nimetab tellispunaseks (*Brick red*) värvitootja Winsor&Newton indiapunase akvarellvärviga koloreeritud värvinäidist, selle värvus on soojatooniline pruunikaspunane.

Prantsuskeelne värvinimetuste portaal pourpre.com annab tellispunase (*rouge brique*) vasteks punakaspruunide toonivahemiku                         

Pantone värvitoon 19-1543 *Brick Red* on jahedatooniline murtud tumepunane     , Pantone 18-1350 *Burnt Brick* on kergelt oranži suunas kalduv, eelmisest heledam pruunikaspunane      .

RAL Design värvikaart 040 40 40 *Ziegelrot* on keskmise tumedusega soe murtud pruunikaspunane      .

Veebivärv *Firebrick* on puhas tumepunane      , veebivärv *Brick Red* heledam jahedatooniline tuhmpunane          .

Tellispunane looduses
---------------------

Tellise värvust märgib ladina keeles täiend *lateritius*.

Eesti looduses esineb täiend "tellispunane" enim seentel: tellispunane kollanutt (*Hypholoma lateritium*), tellispunane limavesinutt (*Gliophorus perplexus*), tellispunane narmasnutt (*Inocybe whitei*), tellispunane pilvik (*Russula velenovskyi*), tellispunane riisikas (*Lactarius fulvissimus*), tellispunane vesinutt (*Hygrocybe sciophana*) ja tellispunane vöödik (*Cortinarius rubicundulus*).

Eestis kasvab oranži õiega tellispunane magun (*Papaver lateritium*), veel on olemas Lõuna-Ameerikast pärit tellispunane ratsuritäht (*Hippeastrum puniceum*), mille õis on oranžpunane kuni oranž.

* PortselanjaspisPortselanjaspis
* Tellispunane kollanutt kõdunenud puutüvelTellispunane kollanutt kõdunenud puutüvel
* Tellispunane riisikasTellispunane riisikas
* Papaver lateritium kasvamas mägedes Türgis*Papaver lateritium* kasvamas mägedes Türgis
* Hippeastrum puniceum looduses*Hippeastrum puniceum* looduses

Vaata ka
--------

* terrakotapunane
* roostepunane
* hennapunane

Viited
------

1. ↑
2. ↑  "Arhiivikoopia". Originaali arhiivikoopia seisuga 22. veebruar 2020. Vaadatud 21. juulil 2020.`{{netiviide}}`: CS1 hooldus: arhiivikoopia kasutusel pealkirjana (link)
3. ↑  "Arhiivikoopia". Originaali arhiivikoopia seisuga 22. veebruar 2020. Vaadatud 21. juulil 2020.`{{netiviide}}`: CS1 hooldus: arhiivikoopia kasutusel pealkirjana (link)
4. ↑
5. ↑  Grundriss der Mineralogie. ... Nebst einem Anhange; ein Verzeichniss der bis jetzt in Schlesien aufgefundenen Fossilien enthaltend, 1821, lk 128
6. ↑
7. ↑  Rouge brique. - pourpre.com
8. ↑
9. ↑
10. ↑
11. ↑
12. ↑
13. ↑
14. ↑
15. ↑